钦定古今图书集成/明伦汇编/氏族典/第503卷 > 陆滋
## 钦定古今图书集成/明伦汇编/氏族典/第503卷 > 陆滋

按《尚友录》：滋字元象，世家杭，通毛、郑二《诗》《易》《春秋》。既
冠，辞试乡举，母病不行。后三年，复在选，察母有难别
之色。复已，遂自诀曰：“夫仕不独为时，亦为亲。苟戚吾
亲，吾何为行哉？”自是凡圣经贤史、九流百家之说，无
不览读。皇祐四年，诏录先朝遗士府，以滋上之，得杭
州文学，卒。